चौथे अध्याय (अनुच्छेद 213) में राज्यपाल की शक्तियों के बारे में बताया गया है।
भाग 6:संविधान (Indian Constitution) के छठवें भाग में “राज्य” के बारे में बताया गया है। इसमें छह ​अध्याय हैं। इसके पहले अध्याय (अनुच्छेद 152) में राज्य की परिभाषा दी गई है। दूसरे अध्याय (अनुच्छेद 153-167) में राज्यपाल, मंत्रिपरिषद, राज्य के महाधिवक्ता और सरकारी कार्य के संचालन से जुड़े प्रावधान हैं। इसी तरह तीसरे अध्याय (अनुच्छेद 168-212) में विधानमंडलों के गठन, उनके अधिकारियों, कार्य संचालन, सदस्यों चयन, हटने की विधि, विधान सभाओं की शक्तियों, विशेषाधिकारों, विधायी प्र​क्रियाओं, वित्त यानी फाइनैंस से जुड़ी प्रक्रियाओं, साधारण बैठकों आदि के बारे में प्रावधान दिए गए हैं। चौथे अध्याय (अनुच्छेद 213) में राज्यपाल की शक्तियों के बारे में बताया गया है। पांचवें अध्याय (अनुच्छेद 214-232) में राज्यों के उच्च न्यायालयों के गठन, शक्ति, न्यायधीशों के वेतन, बैठकों, संविधानिक वैधताओं आदि का वर्णन है। छठवें अध्याय (अनुच्छेद 233-237) में अन्य न्यायालायों जैसे जिला न्यायालय आदि के विषय में प्रावधान दिए गए हैं।